Tegye fel a kezét akinek van otthon saját robotja!
Hát nem vagytok túl sokan.
Oké. Hagyja fenn a kezét, akinek van otthon
saját robotja, de nem Roomba [programozható porszívó robot].
Páran.
Rendben.
Ez az a probléma, amit orvosolni szeretnénk a Romotive-nál,
amin én, és 20 másik kollégám megszállottan dolgozunk.
Olyan robotot szeretnénk építeni, amit bárki tud használni,
legyen akár 8, vagy 80 éves.
A feladat rendkívül bonyolult, mivel
egy kicsi és könnyen hordozható robotot kell építenünk,
és emellett megfizethető kell legyen,
és tudnia is kell valamit,
amiért az emberek megveszik és hazaviszik a gyerekeiknek.
Nem lehet ijesztő, félelemkeltő.
Barátságosnak és aranyosnak kell lennie.
Szóval, bemutatom Romo-t.
Romo egy már ismert és kedvelt eszköz segítségével működik ---
egy iPhone-nal --- ami Romo "agya".
Az IPhone processzorának erejét kihasználva
képesek vagyunk egy Wi-fi-n működtethető,
"computer-víziós" eszköz előállítására, mindössze 150 dollárért,
ami kb. 1%-a annak az árnak, amibe korábban ezek a robotok kerültek.
Amikor Romo felébred, megelevenedik.
Éppen az eszköz kamerájával követi az arcomat.
Ha lehajolok, Ő is követ engem.
Nagyon óvatos, ezért folyamatosan engem figyel.
Ha átjövök ide, elfordul, hogy követhessen.
Ha ide jövök --- (Nevetés)
Okos.
És ha túl közel mennék hozzá,
megijed mint akármilyen más élőlény.
Szóval, sok szempontból Romo is olyan, mint egy gondolkodó házikedvenc.
Köszi, kishaver.
(Tüsszentés)
Egészségedre.
Ha a világot szeretném felfedezni --- hűha, Romo fáradt ---
Ha a világot szeretném Romo-val felfedezni,
bármilyen más iOS eszközre rá tudom kapcsolni.
Tehát itt van egy iPad.
Amire Romo videót fog streamelni.
Mindent látok amit Romo lát,
így robot-szemmel szemlélhetem a világot.
Az app ingyenes az App Store-on,
szóval ha bárkinek megvan ez az app,
tudjuk közösen irányítani a robotot, és így játszani.
Rögtön be is mutatom,
- Romo éppen egy videót streamel,
így láthattok engem és az egész TED közönséget,
ha Romo-val szembe állok.
Ha pedig irányítani akarom, egyszerűen vezérelhetem.
Körbevezethetem,
és csinálhatok rólatok képeket.
Mindig is akartam egy képet az 1500 fős TED közönségről.
Tehát csinálok egy képet.
Mintha csak a tartalmak közt nézelődnék az iPad-en,
Beállíthatom a kameraszöget az eszközön.
Itt vagytok Romo szemszögéből.
Mivel Romo az én "kiterjesztésem"
Kifejezhetem magam az ő érzelmeivel.
Például beállíthatom, hogy izgatottabb legyen.
De a legfontosabb Romo-val kapcsolatban,
hogy teljesen intuitív a használata.
Nem kell megtanítani a használatát.
Szeretné valaki kipróbálni?
Oké. Király.
Tessék.
Köszi, Scott.
Igazából nem is kell ugyanott tartózkodnod
ahol a robot van, ahhoz hogy irányítsd.
Képes oda-vissza audiót és videót streamelni
két, akármilyen okoseszköz között.
Szimplán csak belépsz a böngészőbe,
és olyan, mint egy guruló Skype.
Igazán menő megoldás
videókonferenciák lebonyolítására.
Képzelj el egy 8 éves kislányt egy iPhone-al,
akinek vesz az anyja egy ilyen robotot.
A kislány megfogja az iPhone-ját, ráteszi a robotra,
és küld egy e-mailt a nagyinak, aki messze lakik.
A nagymama csatlakozik a robothoz, és már kezdődhet is a bújócska,
15 percen keresztül minden egyes este,
úgy, hogy évente csak kétszer tudja a saját unokáját meglátogatni.
Köszi Scott.
(Taps)
Ez csak néhány volt a remek dolgok közül, amikre Romo jelenleg képes.
Végezetül szeretnék a jövőbeli fejlesztéseinkről beszélni.
Ezt Dom, az egyik mérnökünk alkotta egy hétvége alatt.
A Google nyílt forráskódú szoftverén, a Blockly-n alapszik.
Az alkalmazást kihasználva, különféle kódokat rendelhetünk a robothoz,
és ezzel magatartásformákkal ruházhatjuk fel.
A folyamat nem igényel kódolási, programozási ismereteket.
Szimulálhatjuk a viselkedését a böngészőben,
amit Romo épp a bal oldalon csinál.
Ha megtetszett valamelyik,
szimplán csak le kell töltened, és a robot
lefuttatja azt a valóságban.
És ha van valamid amire büszke vagy,
megoszthatod minden más robot-tulajdonossal.
Tehát az összes Wi-fi kompatibilis robot képes tanulni egymástól.
Azért fáradozunk bárki által tanítható robotok kifejlesztésén,
hogy a robotok használata személyesebbé válhasson.
Minden egyes darab más és más.
Úgy gondoljuk, ha tartasz egy robotot otthon,
annak a robotnak tükröznie kell a te képzeletedet.
Bárcsak elmondhatnám, hogyan alakul a személyi robotika jövője.
De hogy őszinte legyek, fogalmam sincs.
Amit tudunk, az az, hogy nem 10 év, 10 milliárd dollár
vagy egy óriás humanoid robot választ el tőle.
A személyre szabott robotika jövője most van kialakulóban,
és a Romo-szerű kis, agilis robotokon
és az emberek kreativitásán múlik, milyen lesz.
Alig várjuk, hogy mindenkit ellássunk robotokkal,
és lássuk, mit alkottok velük.
Köszönöm.
(Taps)